NAZIV ŠKOLE**: JU OŠ „Blažo Jokov Orlandić“ Bar**

**PLANIRANJE INTEGRACIJE KLJUČNIH KOMPETENCIJA KROZ GODIŠNJI PROGRAM RADA ŠKOLE ZA 2020/2021. ŠKOLSKU GODINU**

**Irena Nikolić, pomoćnica diretora**

**Radmila Bajković, školska psihologica**

 Jednodnevna obuka pod nazivom **Integracija ključnih kompetencija u obrazovni sistem Crne Gore** održana je 13. oktobra 2020. godine. Obuci su prisustvovale Irena Nikolić, pomoćnica direktora i Radmila Bajković, psihologica Škole. Tom prilikom je posebno naglašena uloga uprave škole u procesu integracije ključnih kompetncija [[1]](#footnote-2) u sve školske aktivnosti, kao i u procesu procjene uspješnosti njihovog razvoja kod učenika.

 Projektni tim, tj. voditelji obuke su prezentovali bazični dokument koji se bavi ovim pitanjem, a to je **Crnogorski okvirni program ključnih kompetencija**, koji je za sada u radnoj verziji. Dokument sadrži definicije i opise osam KK za cjeloživotno učenje, kao i ishode koje učinici treba da postignu u okviru svake od njih, i to za mlađi uzrast (od I do V rezareda) i za stariji uzrast (od VI do IX razreda). U izradi su i indikatori za praćenje integrisanosti KK u učenje koji će bi smjernica za samoevaluaciju i eksternu evaluaciju rada škola.

 Pojam KK ušao je u obrazovne sisteme evropskih zemalja dokumentom *“Evropski referentni okvir ključnih kompetencija”* iz 2006. godine. Od tada on predstavlja osnovu za razne reformske promijene u sistemu obrazovanja kod nas. Razumijevanje KK i pronalaženje načina za njihovu primjenu u svakodnevni nastavni proces predstavlja primarni zadatak za svaku školu, najprije u procesu planiranja, a zatim i tokom realizacije svih školskih aktivnosti.

 Nakon ove obuke smo bili ohrabreni činjenicom da smo promišljanjem, planiranjem i načinom rada posljednjih godina bili na pravom putu, odnosno, da smo radili na svim navedenim kompetencijama nudeći nastavnicima, roditeljima i djeci sadržaje koji su relevantni za razvoj KK. Ono što smo dodatno dobili obukom jesu jasne smjernice, definicije i formulisani ishodi koji će biti od ključne važnosti za dalje planiranje i realizaciju svih aktivnosti u školi.

 Osnovna škola „Blažo Jokov Orlandić“ broji preko 1000 učenika koji su raspoređeni u 42 odjeljenja. Škola se nalazi u centralnom dijelu grada i radi u objektu koji je namijenjen manjem broju učenika (800), te tako postoji nedostatak učioničkog prostora (nastava se odvija u 22 učionice). Zgrada je u lošem stanju i potrebno je renoviranje prostora zbog prokišnjavanja, dotrajalih podnih obloga i dr. Od tehničke opreme koja je neophodna za realizaciju nastave raspolažemo sa 24 računara koji se koriste za nastavu informatike i 6 računara koje koriste uprava škole, stručni saradnici i administracija. Škola ima 10 projektora od kojih su 9 u učionicama i 1 u zbornici. Tokom ovog mjeseca poboljšana je internet konekcija u školi, tako što su postavljene 3 odvojene wireless mreže: za nastavnike, učenike i goste. Učenička mreža je ograničena i zaštićena. Gasi se od 21h do 7h i onemogućen je pristup stranicama i aplikacijama sa sljedećim sadržajima: Igre (gamer), Društvene mreže, Online kupovina, Aukcije, Zloupotreba narkotika, Sadržaj za odrasle i pornografija, Kockanje i klađenje, Hakovanje, Mržnja i rasizam, Nasilje, Alkohol i cigarete, Abortus, Ilegalne internet stranice, Maliciozne (malware) stranice.

 Posljednjih godina jedan od izazova sa kojim se škola suočava je veći vroj djece koja dolaze iz drugih govornih područja, Rusi, Ukrajinci, Turci, a imamo i jedan broj učenika RAE populacije od kojih neki kod kuće govore romskim jezikom. Ukupno je oko 10% učenika kojima crnogorski nije maternji jezik.

 Škola je posljednjih godina uključena u više projekata koji svojim sadržajem podržavaju razvoj KK. Neki od njih su: Aktivno učenje/nastava, Inkluzija djece sa posebnim obrazovnim potrebama, Obrazovanje za društvenu pravdu- protiv predrasuda i stereotipa, Upotreba pitanja u nastavi, Obrazovanje za vještine medijacije u rješavanju sukoba u školi, Profesionalna orjentacija, Kako učenike učiti da stvaraju umjetničke i numjetničke tekstove, Moje vrijednosti i vrline-jačanuje vaspitne uloge škole, Škole za 21.vijek-razvoj kritičkog mišljenja i primjena micro:bita, i dr.

 Takođe, sva školska dokumenta (godišnji plan rada, plan PRNŠa, plan podrške učenicima, izvještaj o samoevaluaciji rada škole, izvještaj i analiza rezultata eksternog testiranja učenika, plan zaštite djece od zlostavljanja i zanemarivanja i dr. ) sadrže smjernice i preporuke koje se odnose na osavremenjavanje nastave primjenom raznovrsnih metoda rada, međupredmetnom saradnjom i kritičkim promišljanjem prakse.

 Kroz proces promišljanja vođen sljedećim pitanjima: koja znanja i vještine su potrebna našim učenicima, kako škola uvažava individualne razlike među učenicima i kako koristi metode, programe i sredstva da podstakne individualni razvoj učenika, koji je poželjan odnos između učenika, nastavnika i učenika, nastavnika i Uprave škole, uprave škole i lokalne zajednice i kako škola priprema učenike da u potpunosti aktivno učestvuju u stvarnom životu, kolektiv naše škole je formulisao viziji i misiji koje glase:

**MISIJA ŠKOLE:**

Mi smo škola koja se trudi da na najbolji način podstiče cjelokupan razvoj učenika/ca i nastavnika/ca. Time njegujemo međusobno razumijevanje i uvažavanje i pospješujemo saradnju među učenicima, nastavnicima, roditeljima i predstavnicima lokalne zajednice.

**VIZIJA ŠKOLE:**

Želimo da naša Škola bude otvorena za stalne promjene u skladu sa razvojem okruženja. Kroz politiku naše škole, odnosom sa roditeljima i članovima zajednice, stvaraćemo okruženje u kojem djeca poštuju pojedince iz različitih sredina, uče da postanu sigurni, produktivni, poštovani i odgovorni građani demokratskog društva. Želimo modernu i tehnički opremljenu školu koja će biti prijatno mjesto za kvalitetan i kreativan rad i koja će interaktivnim metodama rada pripremati učenike/ce za život i dalje obrazovanje.

 Škola će u budućem planiranju, realizaciji i samoevaluaciji svih aktivnosti uzeti kao polaznu osnovu opise i ishode ključnih kompetencija sadržane u dokumentu Crnogorski okvirni program ključnih kompetencija.

**AKCIONI PLAN ZA IMPLEMENTACIJU KLJUČNIH KOMPETENCIJA**

školska 2020/21. godina

|  |
| --- |
| *Cilj: Unapređenje razumijevanja značaja razvoja KK kod učenika sa posebnim naglaskom na razvijanje 3.kompetencije (matematičke i kompetencija u nauci, tehnologiji i inženjerstvu) i 4. digitalne kompetencije*  |
| *Aktivnost* | *Ishodi*  | *Nosioci posla* | *Vrijeme realiz.* | *Potrebni resursi* | *indikatori* |
| Upoznavanje nastavnika sa dokumentom Crnogorski okvirni program ključnih kompetencija  | Nastavnici bolje razumiju značaj razvoja KK kod učenika i ishode koji se njima postižu | Psihologica | Kraj oktobra | Internet, projektor, štampač | Zapisnik Nastavičkog vijeća |
| Implementacija KK u Plan profesionalnog razvoja na nivou škole  | Tim za PRNŠ definiše aktivnosti profesionalnog razvoja koje unapređuju razvoj KK kod učenika | Koordinator za PRNŠ i članovi tima | Kraj oktobra | Internet, Teams platforma  | Plan Profesionalnog razvoja na nivou škole za školsku 2020/21. godinu |
| Unaprijeđenje planova rada Stručnih aktiva prirodne grupe predmeta (matematika, informatika, hemija, biologija i fizika) kroz podršku i praćenje međupredmetne saradnje | Predsjednici stručnih aktiva razumiju značaj međupredmetne saradnje i timskog rada za uspješan razvoj KK kod učenika i njihova bolja postignuća  | Direktor, Predsjednici stručnih aktiva | Kraj oktobra | Internet, Teams platforma  | Planovi stručnih aktiva |

|  |
| --- |
| Cilj: *Razvijanje međupredmetne saradnje i unapređenje kvaliteta nastave prirodne grupe predmeta* |
| *Aktivnost* | *Ishodi*  | *Nosioci posla* | *Vrijeme realiz.* | *Potrebni resursi* | *indikatori* |
| Organizovanje časova integrativne nastave (saradnja nastavnika matematike, fizike, hemije i biologije) | Učenici znaju da prikupe podatke, analiziraju ih i izvedu zaključke po metodologiji naučnog rada. | Nastavnici biologije, hemije i fizike | mart-april 2021. | Internet, projektor, štampač, ... | Izvještaj o održanoj aktivnosti u zapisnicima stručnih aktiva |
| Realizacija akcionog plana projekta za primjenu microbit-a  | Učenici ovladavaju osnovama programiranja kroz rad sa MicroBit uređajima | Nastavnici informatike  | Novembar-decembar 2020. | Internet, projektor, štampač, microbit uređaji | Izvještaj o ralizaciji projekta |
| Promocija Dana nauke nizom aktivnosti planiranih planom rada Naučnog kluba i planom rada dodatne nastave sa talentovanim učenicima  | Učenici će razumijeti značaj naučnih otkrića za unaprijeđenje života ljudi u različitim oblastima. | Članovi Naučnog kluba škole, nastavnici fizike, biologije i hemije, pedagogica | April-maj 2021. | Internet, projektor, štampač,  | Izvještaj o održanoj aktivnosti |

**N a p o m e n a**: Budući da je godišnji plan rada škole za 2020/21.godinu već izrađen, akcioni plan koji je priložen biće njegov dodatak. Posebno naglašavamo da je aktuelni trenutak u kojem se odvija rad škole ekstremno specifičan. Radi se o uslovima rada škole u doba pandemije Covid19. Prema preporukama NKT i Ministarstva prosvjete redukovan je obim nastave u školi, kao i nastavni plan i program. Nastava se odvija djelimično u školi i kombinuje sa onlajn nastavom od kuće.

1. u daljem tekstu KK [↑](#footnote-ref-2)